|  |  |  |  |  |
| --- | --- | --- | --- | --- |
| Taushetserklæring | | | | |
|  | | | |  |
| Navn: |  | Født: |  | |
| Stilling: |  | Evt. ansattnr.: | | |
| Avdeling/firma: |  | | | |

**Bakgrunn**

Taushetsplikten i helsetjenesten verner om private interesser og er begrunnet i ønsket om beskyttelse av enkeltmenneskers personlige forhold og private sfære. Taushetsplikten er et sentralt element i personvernet. Taushetsplikten begrunnes også med at pasienter skal få behandling. Dersom helsepersonell og andre ikke har taushetsplikt kan dette medføre at pasienten unnlater å oppsøke hjelp av frykt for spredning av opplysninger.

**Omfang**

Taushetsplikten gjelder opplysninger om folks legems- eller sykdomsforhold, opplysinger om andre personlige forhold, opplysninger om tekniske innretninger, fremgangsmåter og forretningsforhold av konkurransemessig betydning, opplysninger av betydning for informasjonssikkerheten og opplysninger som det av andre grunner må sikres konfidensialitet for – som undertegnede får tilgang til i tilknytning til opphold ved, i samarbeid med, i avtale med- eller i arbeid/oppdrag for [BEDRIFTEN/AVDELINGEN]. Det er også forbudt å tilegne seg taushetsbelagte opplysninger på en urettmessig måte.

Taushetsplikten gjelder også etter at tjeneste eller arbeid er avsluttet.

***Veiledning***

Å gi informasjon om pasienter vil kunne være i strid med taushetsplikten. Helsepersonell plikter ikke å svare på spørsmål om pasientens tilstand, eller om vedkommende er innlagt. Å informere om at pasienten er innlagt er brudd på taushetsplikten dersom pasienten har gitt uttrykk for at han ønsker full anonymitet. Er du i tvil om hvilken informasjon som kan gis i en konkret sak, bør spørsmålet avklares med overordnede eller pasienten selv.

**Lovkrav**

Det følgende beskriver lovpålagt taushetsplikt:

* i henhold til helsepersonelloven § 21 skal helsepersonell hindre at andre får kjennskap om folks legems- eller sykdomsforhold eller andre personlige forhold som de får vite om i egenskap av å være helsepersonell
* i henhold til helsepersonelloven § 21 a er det forbudt å tilegne seg taushetsbelagte opplysninger på en urettmessig måte
* i henhold til spesialisthelsetjenesteloven § 6-1 har alle som utfører tjeneste for helseinstitusjon som omfattes av loven, taushetsplikt etter forvaltningsloven § 13
* i henhold til helseregisterloven § 15 har alle som behandler helseopplysinger etter helseregisterloven taushetsplikt etter forvaltningsloven § 13 og taushetspliktbestemmelsene i helsepersonelloven
* i henhold til pasientrettighetsloven § 3-6 skal opplysninger om legems- og sykdomsforhold og andre personopplysninger behandles i samsvar med gjeldende bestemmelser om taushetsplikt
* i henhold til forvaltningsloven § 13 plikter enhver som utfører tjeneste for et forvaltningsorgan å hindre at andre får kjennskap til det han gjennom tjenesten får vite om noens personlige forhold og om tekniske innretninger, fremgangsmåter og forretningsforhold av konkurransemessig betydning
* i henhold til personopplysningsforskriften § 2-9 skal medarbeidere pålegges taushetsplikt for personopplysninger det må sikres konfidensialitet for. Det skal sikres mot uautorisert innsyn i så vel personopplysninger som i informasjon med betydning for informasjonssikkerheten, jf. § 2-11.

**Taushetsbrudd**

I henhold til helsepersonelloven § 67 er det straffbart å overtre bestemmelsene i helsepersonelloven, herunder bestemmelsene om taushetsplikt.

I henhold til straffeloven § 121 er det straffbart å krenke taushetsplikt pålagt i henhold til lovbestemmelse eller gyldig instruks.

Brudd på taushetsbestemmelser vil kunne få konsekvenser for eksterne samarbeidspartnere og deres firma/virksomhet i medhold av straffeloven §§ 121 og 405a.

I henhold til straffeloven § 144 er det straffbart for leger, psykologer, apotekere, jordmødre og sykepleiere rettsstridig å åpenbare hemmeligheter de er betrodd i stillings medfør.

[BEDRIFTEN/AVDELINGEN] betrakter taushetsbrudd som tjenesteforsømmelse eller brudd på avtale med [BEDRIFTEN/AVDELINGEN]. Taushetsbrudd kan få følger for ansettelses- eller avtaleforhold.

**Erklæring**

Undertegnede er kjent med den lovpålagte taushetsplikt som gjelder, herunder hvilke opplysninger som er omfattet av taushetsplikten og at taushetsbrudd kan medføre straffeansvar. Undertegnede er videre kjent med at i Oslo universitetssykehus betraktes taushetsbrudd som tjenesteforsømmelse/brudd på avtale med sykehuset.

|  |  |
| --- | --- |
| SIGNATUR: | |
| Dato: |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Avtale, arbeids- og oppdragstaker | |